لر بیین جابز ر کنفرانس جهونی گپ کلونکاریا اپل د اوت ۲۰۰۶ و جوئن ۲۰۰۸ و نبیین وه د مک‌ ورلد - آی‌ ورلد د سال ۲۰۰۹ نشو می ده که مرض وه فره پیشکرد کرده. جایک بیین هورمونیا لش وه شیوسه بی وه یک و یه باعث بی که سلطان وه سرایت بکه وه جی ئرش . ناگرونیا راس بیه سی کم بیین وزن جابز باعث بی که قیمت بهرکنون اپل د ۱۸۸ دلار د شرو جوئن سال ۲۰۰۸ بیا هارتر و کمتر ۱۵۶ دلار د آخر ما جوئیه و د نهایت بوئه وه ۹۷ دلار د ما اکتور. د ما مارس ۲۰۰۹ پیا جوونی د یه گل تصادف د دنیا رئت و اندومیا لشش ده سی مریضا هنی و اوسه بی که جابز جی ئر ونه سی پیوند گرت. ای پیوند وا خوش سرانجومی انجوم گرت ولی مطمئن نبی. د گات دراوردن جی ئر وه وه دس دگدریا، توموریا درتیچ بیه د سرتاسر جی ئر وه نشو می ده که شایت ای تومور د جایا هنی لش وه درتیچ بیه و د ری سلطان وه فره رشت داشته.